CELEX: 62018CN0696
Language: ro
Date: 2018-11-07 00:00:00
Title: Cauza C-696/18: Cerere de decizie preliminară introdusă de Tribunal Económico Administrativo Central de Madrid (Spania) la 7 noiembrie 2018 – Radiotelevisión del Principado de Asturias S.A.U./Agencia Estatal de la Administración Tributaria (AEAT)

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/5
            
         
      Cerere de decizie preliminară introdusă de Tribunal Económico Administrativo Central de Madrid (Spania) la 7 noiembrie 2018 – Radiotelevisión del Principado de Asturias S.A.U./Agencia Estatal de la Administración Tributaria (AEAT)
      (Cauza C-696/18)
      (2019/C 72/06)
      Limba de procedură: spaniola
      
         Instanța de trimitere
      
      Tribunal Económico Administrativo Central de Madrid
      
         Părțile din procedura principală
      
      
         Petentă: Radiotelevisión del Principado de Asturias S.A.U.
      
         Intimată: Agencia Estatal de la Administración Tributaria (AEAT)
      
         Întrebările preliminare
      
      
                  1)
               
               
                  Entitățile precum cele descrise, împreună cu organismele de drept public care le-au înființat pot fi considerate persoane impozabile unice în scopuri de TVA, în sensul articolului 11 din Directiva 2006/112/CE (1)?
               
            
                  2)
               
               
                  În cazul unui răspuns afirmativ la întrebarea anterioară, ar trebui să se considere că finanțarea primită de respectivele entități de la organismele de drept public care le-au înființat nu poate fi calificată în niciun caz drept o contraprestație pentru prestări de servicii supuse TVA-ului?
               
            
                  3)
               
               
                  În ceea ce privește deducerea TVA-ului achitat în amonte de aceste entități, persoana impozabilă unică ar trebui să fie cea care stabilește, ca atare, suma deductibilă, aplicând prevederile articolului 168 din Directiva 2006/112/CE în funcție de activitățile desfășurate de aceasta?
               
            
                  4)
               
               
                  În special, referitor la activitățile de televiziune publică, presupunând că acestea pot fi de natură duală, și presupunând, de asemenea, că aceste entități sunt considerate a fi, alături de organismele de drept public care participă majoritar la capitalul lor, persoane impozabile unice, ar trebui să se considere deductibilă exclusiv partea din TVA-ul achitat în amonte care poate fi înțeleasă ca având legătură cu activitatea lor economică?
               
            
         (1)  Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată (JO 2006, L 347, p. 1, Ediție specială 9/vol.3, p. 7).